นายกรัฐมนตรี มอบคำขวัญวันเด็กแห่งชาติ ประจำปี 2566 “รู้หน้าที่ มีวินัย ใฝ่ความดี”
นางสาวตรีนุช เทียนทอง รัฐมนตรีว่าการกระทรวงศึกษาธิการ เปิดเผยว่า การจัดงานฉลองวันเด็กแห่งชาติ ปี 2566 ซึ่งจะมีขึ้นในวันเสาร์ที่ 14 มกราคม 2566 นั้น พลเอก ประยุทธ์ จันทร์โอชา นายกรัฐมนตรี ได้มอบคำขวัญเนื่องในวันเด็กแห่งชาติ ประจำปี 2566 ว่า “รู้หน้าที่ มีวินัย ใฝ่ความดี”ทั้งนี้ กระทรวงศึกษาธิการ จะแถลงข่าว กิจกรรมงานวันเด็กแห่งชาติและกิจกรรมการนำเด็กและเยาวชนดีเด่น รวมทั้งเด็กและเยาวชนที่นำชื่อเสียงมาสู่ประเทศชาติ เข้าเยี่ยมคารวะพร้อมรับโอวาทจากนายกรัฐมนตรีและรับโล่จากรัฐมนตรีว่าการกระทรวงศึกษาธิการ ในวันศุกร์ที่ 6 มกราคมนี้ ที่กระทรวงศึกษาธิการ